આઝાદીના એક બે વર્ષ અગાઉ પણ ગાંધીજી, નહેરૂ કે બીજા કોઈ ટોચના નેતાઓએ આ રજવાડાઓનું શું કરવું એનો ગંભીરતાથી વિચાર કર્યો ન હતો. સામાન્ય ચર્ચામાં રજવાડાઓએ પણ પ્રજાતંત્ર સ્થાપવું જોઈએ, એવી વાતો થતી. આઝાદીની વાત અંકે થઈ ગઈ ત્યારે અંગ્રેજોએ કહ્યું, અમે રજવાડાઓને ત્રણ પર્યાય આપ્યા છે, (૧) સંપુર્ણ સ્વાયત્તતા (૨) અંગ્રેજો સાથે જેવી સંધી છે એવી સંધી હિન્દુસ્તાન અથવા પાકીસ્તાન સાથે કરે (૩) હિન્દુસ્તાન અથવા પાકિસ્તાનમાં સંપૂર્ણ રીતે વિલય.